Автор: Екип Blagoevgrad24.bg 17:54 / 23.01.2020 Коментари (0) 103
© Петър Манчев/Видяно в София
Сигналът за инцидента, който стана между две трамвайни спирки на бул. "Искърско шосе", е подаден около 11.40 ч. Веднага на място са изпратени екипи на полицията, Спешна помощ и столичния "Електротранспорт".
В УМБАЛ "Света Анна" са транспортирани пет жени и един мъж на възраст от 29 до 71 години. Сред тях е ватманът на едната мотриса - жена с порезна рана на главата и сътресение на мозъка. Тя е хоспитализирана в Клиника по неврология. Другите пациенти са предимно с гръдни травми. След прегледи те са освободени за домашно лечение, съобщиха от болницата. Шестият пострадал - също жена, е откарана в ИСУЛ.
"Неспазване на дистанция е вероятната причина за катастрофата. Първият трамвай е аварирал и е спрял. Състав от други две мотриси е изчаквал зад него, при което трети не е спрял и е предизвикал произшествието. Ватманът не е видял спрените трамваи, които изчакват оправянето на малкия технически проблем. Момчето е слязло от трамвая, който е бил повреден, тръгнало е да пресича през линията и така се стига до блъскането му. Ватманката, която е управлявала трамвая, който е причинил сблъсъка, е с голям - 31-годишен професионален опит", обясни пред журналисти зам.-директорът на столичния електротранспорт инж. Иво Василев.
Според очевидци на трагедията, загиналото момче е гледало в мобилния си телефон, докато преминавало релсите.
Огледът на място продължава. Движението на трамваите е спряно. Образувано е досъдебно производство.